ხოლოდნაია-რეჩკა
ხოლოდნაია-რეჩკა (აფხ. Баӷрыԥсҭа [ბაღრჷფსთა], ყოფილი ცივწყარო) — სოფელი საქართველოში, აფხაზეთის ავტონომიური რესპუბლიკის გაგრის მუნიციპალიტეტში (ხოლოდნაია-რეჩკის თემი), შავი ზღვის ნაპირას. ზღვის დონიდან 50 მ, გაგრიდან 12 კმ, განთიადიდან (უახლოესი რკინიგზის სადგური) 3 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.